Jeg har de sidste 6 år ikke redet på en hest over 158. Og de sidste 2 år har hesten været skiftet ud med en haflinger på 146. Nu ved de fleste med haflingere jo nok at de har hvad jeg vælger at kalde en sofatrav. Du skal ikke arbejde for at sidde der, overhovedet. Men nu er jeg jo så blevet hesterytter igen, da min 4 års, på 167, er kommet i arbejde. Selvfølgelig foregår arbejdet primært i letridning endnu, men jeg sætter mig da ind i mellem ned en langside eller en volte, for at træne det. Men for pokker, hvor kan jeg ikke sidde der. Jeg kokser rundt, falder forover, bagud, mine ben dasker rundt og jeg føler mig som en nybegynder der skal lære at sidde ned for første gang. Jeg prøver virkelig at tænke slap af, løsen tøjlen, så du ikke hænger og sæt dig tungt, men gud hvor er det svært. Hvordan pokker lære jeg det lige? Er det bare at træne det en smule hver dag, og så en dag kan jeg sidde der? Det hjælper mig overhovedet ikke at ride uden bøjler, så ingen grund til at foreslå det 
Når hesten begynder at arbejde korrekt oppe i ryggen og den begynder at "tage dig med" henover ryggen - så kan du sætte dig ned på den og føle at du netop bliver taget med af hesten. Og så sidder man faktisk stortset helt stille både med arme, ben og ja - sædet  Så tålmodighed, må man sige i dit tilfælde pt.
ovenfor skal hesten jo være oppe i ryggen for at det er behageligt at sidde ned, for begge parter. Men nogen heste kan jo have enormt meget rygsving, så man nærmest bliver kastet ud af sadlen. Jeg havde selv svært ved at sidde ned i sin tid, og kunne godt have en tendens til at stille mig i bøjlerne. Jeg fik en veninde til at longere os, uden jeg havde bøjler på, så det eneste jeg skulle koncentrerer mig om, var at blive siddende. Og efterfølgende rider jeg ind imellem uden bøjler selv. Det gjorde mit knæslut, balance, opstilling o.s.v. bedre og idag kan jeg godt ride uden sadel også. Måske det var et forsøg værd? MVH Ann Chanett
Her hjalp det med en ny sadel.   Når jeg longerede hesten, kunne jeg med det blotte øje se, hvordan sadlen blev kastet rundt på hesten. Og jeg fik så mange tæv i den. Så fik jeg ny sadel, der lå HELT roligt på hesten, og jeg bliver ikke kastet nogen steder nu. Faktisk er der næsten for meget sofa over det, pludselig er det også behageligt at ride. *S*
Jeg har også fået anskaffet mig en hest med et gevaldigt stort rygsving. Jeg gør så det, at jeg rider traven så langsomt, at jeg kan sidde ned og følge hesten. Gradvis har jeg lagt lidt på tempoet - ofte kun nogle skridt ad gangen, og efterhånden begynder vi ar arbejde i samme rytme. Og det er nu det kønneste  Det er sikkert en kombination af, at jeg har fået trænet min gamle krop lidt op igen, og at hesten har fået bedre balance og så småt er ved at have ryggen lidt med.
Hejsa  Selvfølgelig kan jeg kun give de andre ret i at hesten skal hæve ryggen, men min hemmelighed er at jeg bruger lim. Det lyder rigtig voldsomt, men det er det altså ikke, og det er ikke sådan at jeg limer min bagdel fast. Men da jeg er ejer af en hest på 180, så kender jeg rimelig godt til det med et stort rygsving.;-) Man kan købe sådan noget lim, som er beregnet til at blive sprøjtet på læder. (Det kan købes i de fleste rideudstyrsforretninger) Det er en orange dåse, hvor der står noget med sport..... Det står på tysk, så kan ikke lige huske hvad det præcis hedder. Men hvis man sprøjter bare en lille smule enten på sadelklappen eller på sine støvler, hjælper det super godt til at holde benene på plads. Og når benene sidder hvor de skal, er man godt på vej  Dog skal man passe på med at bruge for meget af det, for som sagt er det jo lim. Der er nogen som sprøjter op og ned af benene, og hen over bagdelen + over hele sadlen, og det er efter min mening lige voldsomt nok. Det er jo ikke meningen at man skal limes fast til sadlen, men hjælpes til at holde benene på plads  Det er da værd er prøve